ການຜ່າຕັດຫົວໃຈ ພະເຈົ້າຈັກກະພັດ ຍີ່ປຸ່ນ ປະສົບຜົນສຳເລັດ
ການຜ່າຕັດ ເສັ້ນເລືອດໃນຫົວໃຈ ຂອງພະເຈົ້າຈັກກະພັດຍີ່ປຸ່ນ ໄດ້ປະສົບກັບຄວາມສໍາເລັດ.
ພະເຈົ້າຈັກກະພັດ Akihito ແຫ່ງຍີ່ປຸ່ນ ຊົງໄດ້ທຳການຜ່າຕັດເສັ້ນເລືອດໃນຫົວໃຈຢ່າງເປັນ ຜົນສໍາເລັດ ອົງການຂ່າວແຫ່ງຊາດ NHK ກ່າວວ່າ ການຜ່າຕັດຢູ່ທີ່ໂຮງໝໍ ຂອງມະຫາວິທະຍາໄລໂຕ ກຽວ ໃນວັນເສົາມື້ນີ້ ໄດ້ໃຊ້ເວລາຢູ່ 5 ຊົ່ວໂມງ ອົງການຮັບຜິດຊອບ ກ່ຽວກັບພະບໍລົມວົງສານຸວົງຂອງພະເຈົ້າຈັກກະພັດ ກ່າວວ່າ ຄະນະ ພະຍາບານຈາກມະຫາວິທະຍາໄລໂຕກຽວ ຮ່ວມດ້ວຍຄະນະພະຍາບານຈາກມະຫາວິທະ ຍາໄລຈັນເທັນໂດະພາກັນດໍາເນີນການຜ່າຕັດໃຫ້ແກ່ພະເຈົ້າຈັກກະພັດທີ່ມີພະຊົນມາຍຸ 78 ພັນສາ ໝາຍກຳນົດການຜ່າຕັດໄດ້ມີຂຶ້ນ ຫລັງຈາກການກວດໃນອາທິດແລ້ວນີ້ສະແດງໃຫ້ເຫັນວ່າ ສະພາບຫົວໃຈຂອງເຈົ້າຈັກກະພັດ Akihito ໄດ້ມີອາການຊຸດໂຊມລົງກວ່າໃນປີທີ່ຜ່ານມາ